Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
LoveIsrael.org.
Baruch, ole hyvä.
Kuningas Daavid kysyi Psalmissa: -
"Mikä on ihminen, että sinä häntä muistat?"
Daavid ymmärsi jotain.
Jumala on suuri. Muista luomiskertomuksen sanoma.
Jumala teki meidät maan tomusta.
Niin meidän tulee ajatella itsestämme.
Se ei ole suosittua tänä päivänä.
Sellaisia toteamuksia ei kuule megaseurakunnissa -
eikä kirjoissa, joita myydään kristityille miljoonia kappaleita.
Toteamuksia, että me olemme vain maan tomu, -
että Jumala muistaa meitä ja Hän toimii elämässämme.
Tämä on ongelma. Jotkut opettavat, että olemme kuninkaan lapsia.
Se on totta pelastuksen kautta Jumalan armosta -
ja Messiaan uskollisen palveluksen ansiosta, -
kun Hän antoi henkensä ja vuodatti verensä.
Me löydämme lunastuksen, ja meidät otetaan Jumalan perheeseen.
Mutta sen ei tulisi johtaa ylpeyden asenteeseen -
ja oikeutuksen ajatteluprosessiin.
Jotkut opettavat: "Olemme Kuninkaan lapsia, -
ja siksi Kuninkaan lapsina meidän kuuluu saada vain parasta."
Ihmisistä on kiva kuulla sellaista, - mutta sillä lailla ei kasva -
eikä kypsy hengellisesti.
Ei. Haluamme olla ihmisiä, joihin Jumala on mielistynyt -
ja joita Jumala käyttää tarkoituksiinsa.
Ja miksi haluan olla Jumalan käytössä? Tämä on paras vastaus.
Kun Jumala käyttää minua ja minä palvelen Häntä -
ja toteutan Hänen tarkoituksiaan, mitä tehtäviä Hän on meille uskonutkin, -
tiedätkö, mikä on suurin tulos?
Se, että meidät tuodaan läheisyyteen Jumalan kanssa.
Kasvat Jumalan tuntemisessa, omakohtaisessa tuntemisessa, -
palvelemisen kautta. Siksi Jumala kutsuu meitä palvelemaan.
Jotta oppisimme tuntemaan Hänet paremmin.
Mikä siitä on tuloksena? Me muutumme ikuisiksi ajoiksi.
Se alkaa jo tässä ajassa, nyt, tässä elämässä -
vaeltaessamme Hänen kanssaan maailmassa.
On siis ihmeellistä, että Jumala muistaa meitä.
Että Hän rakastaa meitä niin, että Hän lunasti meidät.
Ja mitä sen tulisi nostaa mieleemme?
Vastataksemme siihen ota esiin Raamattusi.
Jatketaan siitä, mihin jäimme viimeksi Danielin kirjan tutkimuksessamme.
Danielin kirjan luku 4.
Näimme, että Nebukadnessar eli ylpeydessä.
Hän katseli suurta valtakuntaansa, jossa viisaus sanoisi näin: -
"Jumala toimi ja antoi valta-aseman -
ja myös vastuuaseman Nebukadnessarille."
Jumala myös toi hänen elämäänsä henkilöitä, -
kuten Daniel ja hänen kolme ystäväänsä, -
jotta hänen elämänsä muuttuisi. Opi tämä tärkeä periaate.
Jumala haluaa jatkuvasti tuoda muutosta elämääsi.
Sinun pitää katsoa, mitä ympärilläsi ja olosuhteissa on meneillään, -
ja ymmärtää, että Jumala käyttää niitä tuodakseen muutoksen.
Kysy itseltäsi, mitä Jumala haluaa muuttaa elämässäsi nyt.
Mitä voin oppia tästä ongelmasta ja ahdingosta?
Tästä kahnauksesta tämän henkilön kanssa?
Miten minun tulisi vastata? Jumala, anna Sinun näkökulmasi -
siihen, miten minun pitää vastata, jotta voisin muuttua ja uudistua.
Jumala halusi tuoda muutoksen Nebukadnessarille.
Viimeksi jäimme raamatunkohtaan Daniel 4:35.
Nebukadnessar oli juuri ymmärtänyt, -
että Korkein Jumala hallitsee kaikkia ihmisten asioita.
Tarkoittaako se, että kaikki, mitä tapahtuu, on Jumalasta? Ei tarkoita.
Saiko Jumala Nebukadnessarin vaeltamaan ylpeydessä?
Antoiko Jumala Nebukadnessarille ylpeyden? Ei toki.
Se tuli täysin eri lähteestä.
Kaikki asiat eivät ole Jumalasta.
On olemassa myös "tsad aher", "toinen puoli".
Se on tärkeä käsite. Raamattu viittaa siihen.
Hasidijuutalaiset ymmärtävät sen hyvin.
Se on vastavaikutus.
Se vastustaa, tahtoo estää Jumalan tarkoitukset.
Se liittyy tiiviisti ylpeyteen -
ja myös itsensä nostamiseen kunniaan.
Huomaa, minkä muutoksen seitsemän vuotta toivat Nebukadnessarille.
Palataan jakeeseen 30.
Hän käveleskeli kotonaan ja katsoi laajaa, voimakasta valtakuntaa.
Hän sanoi: "Ei ole suurempaa valtakuntaa kuin tämä."
"Sitä ei olisi voitu rakentaa ilman minua."
"Sen tarkoitus on, että kaikki näkevät minun kunniani."
Se on saatanallista. Saatana tahtoo korottaa itsensä Jumalan ylle.
Nebukadnessar ei tajunnut Jumalan kutsua elämässään -
ja Jumalan huolenpitoa ympärillään.
Siksi hän joutui läpikäymään seitsemän vuoden kokemuksen, -
joka muutti häntä paljon.
Hänet karkotettiin. Hän jätti asemansa ja vaurautensa. Hän söi ruohoa.
Hänen hiuksensa kasvoivat pitkiksi kuin kotkan sulat.
Hänen kyntensä kasvoivat pitkiksi kuin linnun kynnet.
Hän asui taivasalla. Hänen selkäänsä satoi.
Sitä kesti seitsemän vuotta, kunnes hän tuli järkiinsä.
Se oli ennalleenasetus, jossa Jumala opetti hänelle jotain.
Se oli sama sanoma, jonka Hän oli opettanut aiemmin kauan sitten.
Jumala on auktoriteetti. Jumala hallitsee ihmisten ylitse.
Hän on korkein Jumala, ja meidän tarvitsee tunnustaa se.
Meidän tarvitsee ylistää Häntä.
Huomaa muutos tekstissä. Katso jaetta 35.
"Kaikki maan asukkaat ovat tyhjänveroiset".
Tämä on suurenmoinen toteamus Nebukadnessarilta.
Hän tajusi, että kaikki maailman asukkaat ovat tyhjän veroiset.
Meidän pitää tajuta eräs asia ja sanoa Daavidin tavoin: -
"Jumala, minä en ole mitään, mutta silti muistat minua."
"Olet huomannut minut ja tunnistanut minut."
"Olet pitänyt minusta huolta. Kommunikoit kanssani."
Sen tulisi synnyttää halun kunnioittaa Häntä.
Vastata kiitollisuudella ja kiitoksella, -
mikä on ylistyksen perustus.
"Kaikki maan asukkaat ovat tyhjänveroiset; -
ja hän [Jumala] tekee, niinkuin hän tahtoo, -
taivaan joukoille ja maan asukkaille, -
eikä ole sitä [ei taivaassa eikä maan päällä], -
joka [voi protestoida] pidättää hänen kätensä -
ja sanoo hänelle: 'Mitäs teet?'"
Jumala on arvostelun yläpuolella.
Tämä on hyvin tärkeää.
Kun olin tulossa studiolle taltioimaan tätä, -
katsoin viime yönä hyvin mielenkiintoista ohjelmaa -
National Geographic -kanavalla.
Se kertoi holokaustista.
Ohjelmassa puhui yksi maailman johtavia holokaustitutkijoita.
Tiedätkö, mitä hän sanoi juutalaisyhteisöstä?
Hän sanoi, että holokausti on ollut vahingollisin yksittäinen tapahtuma, -
jos mietitään juutalaisuutta uskona.
Se sai ihmiset kysymään: "Miksi, Jumala? Missä Sinä olit?"
Kysymyksen juuret ovat väärässä teologiassa.
Se sanoo, että Jumala on suvereeni, ja Hän on.
Mutta on väärin syyttää Jumalaa kaikesta.
Meidän täytyy nähdä katkelmasta tämä.
Sen lopussa sanotaan: "Kenenkään ei tulisi sanoa: 'Miksi teit tämän?'"
Jumala ei näet ole tehnyt mitään.
Hän on sallinut sen kapinallisuutemme tuloksena.
Ja ihmiset kärsivät muiden kapinallisuuden takia.
Holokaustissa kuoli kuusi miljoonaa juutalaista -
ja lukemattomat muut kärsivät, juutalaiset ja muut kansat.
Kun katsomme holokaustia ja toisen maailmasodan olosuhteita, -
meidän ei saa syyttää Jumalaa. Ei. Pitää nähdä, mitä tapahtuu, -
kun ihminen kapinoi Raamatun totuutta vastaan.
Kun Jumala sanoo: "Sallin teidän toteuttaa sydämenne aikeet", -
älä syytä Jumalaa. Mutta Jumala on suvereeni. Tässä sanotaan näin.
Kun Jumala sanoo "Riittää", silloin riittää.
Kun Jumala toimii, kukaan ei voi pysäyttää tai estää Häntä.
Kenenkään ei tule kritisoida Jumalaa. Sitä tämä katkelma sanoo.
Kun Nebukadnessar tajusi tämän raamatullisen totuuden, -
huomaa seuraava jae, 36.
"Siihen aikaan [samassa]". Tämä ilmaus on tärkeä.
Samalla tavalla Nebukadnessar syöstiin valtaistuimelta hetkessä.
Hänet ajettiin pois. Häneltä riisuttiin kuninkaalliset vaatteet.
Hän kulki alastomana. Hänelle kasvoi ikään kuin sulat -
ja kynnet kuin linnulla. Kaikki se hetkessä.
Samalla tavalla Jumala voi myös asettaa tilanteen ennalleen hetkessä.
Jumala on suvereeni. Jumala pystyy toteuttamaan tahtonsa -
missä tahansa tilanteessa. Jae 36.
"Siihen aikaan [samalla hetkellä] palasi minun järkeni, -
ja palasi minun valtasuuruuteni ja loistoni -
[hän palasi taas kuninkaaksi]
minun valtakuntani kunniaksi.
[Hänen arvovaltansa kuninkaana.]
Ja minun hallitusmieheni ja ylimykseni etsivät minut, -
ja minut pantiin jälleen hallitsemaan valtakuntaani, -
ja minun valtani lisääntyi ylenpalttisesti."
Jumala siis asetti ennalleen. Miksi Hän teki niin?
Hän halusi käyttää Nebukadnessaria väkevällä tavalla, -
jotta tämä olisi suuri vaikutuksen lähde Hänen valtakunnalleen.
Kun Jumala toimii ihmisen elämässä, miksi Hän tekee niin?
Jotta meistä voi tulla Hänen totuutensa sanansaattajia -
ja voimme puhua Hänen sanomaansa ja havainnollistaa sitä teoillamme.
Jumala asetti hänet takaisin. Hän sai uuden mahdollisuuden.
Todellisuudessa Jumala oli toiminut hänen elämässään -
ja antanut hänelle suuria ilmestyksiä ja opetuksia Jumalan totuudesta.
Nebukadnessar toimi hitaasti. Hän kyllä puhui mutta ei tehnyt mitään.
Nyt hänet nostetaan takaisin asemaansa.
Se osoittaa ennalleen asettamista.
Jumala haluaa antaa takaisin sen, mikä on riistetty meiltä.
Jae 37.
"Nyt minä, Nebukadnessar, -
kiitän, ylistän -
ja kunnioitan taivaan kuningasta".
Pari viikkoa sitten sanoin, -
että yksi syy siihen, miksi käymme Raamattua läpi tällä tavalla, -
on osoittaa oikea tapa tulkita Raamattua.
Olemme nähneet tässä katkelmassa, -
kuinka vähän väliä puhutaan "taivaan Jumalasta".
Tässä tapahtuu muutos. Nyt sanotaan "taivaan kuningas".
"Kuningas" on tärkeä, sillä se osoittaa suvereeniutta.
Kuninkaaseen voidaan viitata sanalla "suvereeni", -
mutta myös sanoilla "auktoriteetti", ja "hallitsija".
Mistä muutos johtuu?
Sen tarkoitus on kertoa lukijalle, että Nebukadnessar ymmärtää, -
että Jumala on ainoa tosi auktoriteetti. Ymmärrätkö sinä sen?
Pystytkö sinä sanomaan taloudestasi, vapaa-ajastasi, -
kaikesta, mikä tekee sinusta sinut, varallisuudestasi ja resursseistasi, -
jotka käytössäsi ovat, pystytkö sinä rehellisesti sanomaan: -
"Osoitan sillä, miten hoidan näitä, Jumalan auktoriteettia elämässäni."
Sitä Jumala tahtoi kertoa Nebukadnessarille.
Nebukadnessarin sanat osoittavat, että hän ymmärsi sen ainakin nyt.
Hän sanoo: "Nyt minä, Nebukadnessar." Huomaa ero.
Kun palaamme jakeeseen 30, huomaamme seuraavaa.
Jakeessa 30 hän sanoo "Babyloniassa ei ole ketään suurempaa kuin minä."
"Minä olen rakentanut tämän valtakunnan."
"Valtasuuruudessani minä olen tehnyt tämän -
loistoni kunniaksi."
Näin hän ajatteli ennen.
Mutta nyt hän sanoo, luvun viimeinen jae.
"Nyt minä, Nebukadnessar, kiitän [ma shabeak, ylistän] -
ylistän [korotan] ja kunnioitan taivaan kuningasta; -
sillä kaikki hänen työnsä ovat totiset -
ja hänen tiensä oikeat [vanhurskaat]."
On tärkeää nähdä eräs asia.
Kun katsomme tätä, huomaamme, että jos aiomme olla henkilöitä, -
jotka osoittavat Jumalan auktoriteettia elämässämme, -
ja tunnustamme Hänet kuninkaaksi ja herraksi, -
mikä meille on silloin tärkeää?
Juuri se, mitä Nebukadnessar sanoo.
Huomaa hänen sanansa.
"[K]aikki hänen työnsä ovat totiset". Mitä se tarkoittaa?
Jumala antaa esimerkin. Kaikki, mitä hän tekee, perustuu totuuteen.
Mitä meidän tulisi oppia siitä?
Kaiken, mitä me teemme, tulisi perustua Hänen totuuteensa.
Tämä on oikea tapa tunnustaa ja ilmaista Jumalan auktoriteetti.
Elää ja toimia Hänen totuutensa mukaan.
Ja huomaa: "kaikki hänen tiensä ovat [vanhurskaat]."
Raamattu kertoo meille, -
että vanhurskaus on tulos Hänen totuudestaan.
Tekojemme tulisi pohjautua totuuteen, jotta niiden tulos olisi vanhurskas.
Miksi se on tärkeää?
Koska vanhurskaus tuo esiin Jumalan kunniaa.
Kun me käyttäydymme vanhurskaasti, se saa aikaan seuraavaa.
Vanhurskaat tekomme ovat kutsu Jumalalle -
lähestyä meitä ja toimia elämässämme.
Meidän tarvitsee nähdä tämä periaate.
Kun elämässäni on esteitä ja vaikeuksia, -
ja tarvitsen Jumalan apua, -
on hyvä juttu rukoilla, mutta pitää tehdä jotain muutakin.
Mikä oli Danielin neuvo? Muistatko viime viikolta?
Ennen kuin tämä kaikki tapahtui Nebukadnessarille, -
vallasta syökseminen, taivasalle joutuminen, -
ruohon syöminen, käyttäytyminen villieläimen tavoin, järjettömyys.
Sitä ennen Daniel kehotti häntä tekemään jotain.
Nebukadnessarin tuli harjoittaa, hänen elämänsä tuli heijastaa -
kahta asiaa.
Toinen oli lunastus.
Hänen tuli toimia tavalla, joka tuo ilmi hänen syntiensä lunastuksen.
Mitä se tarkoittaa?
Sitä, että koska olemme saaneet anteeksi, olemme armollisia muille.
Lisäksi hän sanoo, että meidän tulee olla henkilöitä, -
jotka ovat laupeita vaivatuille ja köyhille.
Jos näemme, että joltain puuttuu jotain, -
meidän tulee vastata.
Sain hiljattain kiintoisan sähköpostin.
Olin aiemmassa opetuksessani puhunut tunteista.
Sanoin, ettei minusta aina tunnu siltä kuin pitäisi.
Messiaasta sanotaan Raamatussa usein, että Hän toimi myötätunnossa.
Sanoin opetuksessani, että se on harvinaista.
Olemme usein kovasydämisiä.
Sanomme: "Ikävää" ja jatkamme eteenpäin.
Sähköpostin lähettäjä sanoi: "Minäkin kamppailen saman asian kanssa."
"Voitko neuvoa, miten asian voisi muuttaa?"
Vastasin hänelle näin: -
Kun näet muukalaisen hädässä -
tai näet jonkin tilanteen ohi kulkiessasi -
ja tunnistat, että jotain tulisi tehdä, mutta teeskentelet, ettet huomaa, -
mutta toimi silti.
Kun toimit, mitä tapahtuu?
Menet tilanteeseen ja kuulet.
Voisin kertoa todistuksen, mutta kerron yleisellä tasolla.
Kun alat toimia ja alat osoittaa jollekulle laupeutta -
ja haluat auttaa häntä, sinä tutustut kyseiseen henkilöön.
Alat tuntea hänen kipunsa.
Alat samaistua hänen kokemukseensa.
Kun alat kokea ja tuntea näitä asioita, se muuttaa sinua.
Ja se muodostaa perustan seuraavalle kerralle.
Otat mukaasi sen, mitä koit, opit ja tunsit auttaessasi sitä henkilöä.
Alun perin et tuntenut myötätuntoa.
Mutta myötätunto nousi, sen jälkeen kun autoit.
Olit iloinen, että kuulit ja huomasit tilanteen ja halusit auttaa.
Sen takia tunteet, joita sinulla oli viime kerralla, -
siirtyvät seuraavaan kertaan.
Lisäksi ne syvenevät ja kasvavat, ja sinä muutut.
Se on yksinkertainen tapa tuoda muutos elämään kuuliaisuuden kautta.
Sinä teet jotain, vaikka sinusta ei tuntuisi siltä.
Mutta kun toimit, tunteet seuraavat perässä.
Luetaan luku loppuun. Nebukadnessar sanoo, jae 37.
"Nyt minä, Nebukadnessar, -
kiitän, ylistän ja kunnioitan taivaan kuningasta; -
sillä kaikki hänen työnsä ovat totiset -
ja hänen tiensä oikeat [vanhurskaat].
Ja hän voi [kädellään] nöyryyttää ne, -
jotka ylpeydessä vaeltavat."
Tämä on todella tärkeää. Kenestä luulet Nebukadnessarin puhuvan?
Hän sanoo, että on Jumalan kädessä kirjaimellisesti käännettynä -
eli Hänellä on valta nöyryyttää ja alentaa ylpeät.
Kenestä hän puhui?
Hän puhui itsestään.
Hän tunsi Jumalan voiman ja auktoriteetin syöstä ihmiset alas.
Et halua kokea sitä.
Et halua tuntea Jumalan voimaa elämässäsi sillä tavalla.
Haluat tuntea saman voiman mutta eri suunnassa.
Ei painaa alas vaan nostaa ylös.
Ja tässä neljännessä luvussa sanotaan, -
että Jumala on hallitsija ihmisten asioiden yllä -
ja Hän antaa, kenelle Hän tahtoo.
Se on nostamisen, ylentämisen teko.
Tämän luku siis opettaa.
Jumala toimii kahdella tavalla.
Kerron, mitä Toora opettaa.
Muistatte, että 1. Moos. kirjan luvussa 28 -
Jaakob kulki ja matkusti.
Eräällä paikkakunnalla hän näki unen.
Unessa oli tikapuut, jota pitkin Jumalan enkelit kulkivat ylös ja alas.
Kaksi suuntaa. Ei sanota, että he liikkuivat sivuttain. Vain ylös ja alas.
Johanneksen evankeliumin 1. luvun lopussa, -
että Messias on ne tikapuut taivaan ja maan välillä, -
joita enkelit kulkevat ylös ja alas.
Mikä on katkelman sanoma?
Jumalan palvelutyö toteutuu Messiaan kautta.
Hän on avain, jonka kautta enkelit toimivat elämässäsi.
Nämä enkelit ovat palvelevia enkeleitä sinun parhaaksesi, -
jotta voit heijastella Jumalan tahtoa. Opi Raamatun periaate.
Minun on hyvä, kun olen Jumalan tahdossa.
Sana "Jumalan tahto" on sukua sanalle "hyvä".
Minun on siis hyvä, kun olen Jumalan tahdossa.
Enkelit toimivat elämässäsi Messiaan auktoriteetin perusteella.
Enkelit kulkevat ja toimivat kaikkialla ympärillämme.
He kulkevat joko ylös tai alas.
Se kuvaa sinua.
Sinua joko nöyryytetään tai nostetaan ylös hengellisen tilasi mukaan.
Sen Nebukadnessar oppi.
Hän oppi hyvin, että Jumala on voimallinen.
Että Jumala kykenee. Muista, mitä teksti sanoo.
Jumala voi kädellään, eli Hänellä on kyky, -
nöyryyttää ylpeät.
Miten voin varmistaa, ettei Jumala nöyryytä minua?
Tämä on vastaus. Älä ole ylpeä.
Ole nöyrä. Muista, mistä puhuimme.
Nöyryys näkyy Jumalaan luottamisena.
Kun luotat Jumalaan, vaellat Jumalan kanssa, -
palvelet Jumalaa, koet Jumalaa -
ja silloin Jumalan kunnia tulee näkyviin kauttasi.
Ja se tarkoittaa, että Jumala on hyvin mieltynyt elämääsi.
Ja kun Jumala on mieltynyt elämääsi, Hän nostaa sinua ylös.
Se, mitä äsken kävimme läpi, -
on kaava, miten Jumala nostaa meitä ylös, -
niin että ihmiset voivat nähdä -
Jumalan uskollisuuden meidän elämässämme.
Raamattu sanoo: "että he näkisivät hyvät tekonne ja ylistävät Isää."
Ensi viikkoon, Jumalan siunausta!
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz